རང་ཞིང་དང་རང་ཁུལ་ཁོར་ཡུག་སྲུང་སྐྱོབ་སྡེ་ཁག་གིས་སྤྱི་བདེ་ལས་ཁུངས་དང་ཞིབ་དཔྱོད་ཁང་།ཁྲིམས་ཁང་བཅས་དང་མཉམ་དུ་ཁོར་ཡུག་གི་སྲིད་འཛིན་ཁྲིམས་སྐྱོང་དང་ཉེས་དོན་ཁྲིམས་འཛིན་སྦྲེལ་མཐུད་གཞོགས་འདེགས་ལས་ཀར་ཤུགས་སྣོན་རྒྱག་པ་ལག་བསྟར་བྱེད་བཞིན་ཡོད་པ་དང་།ཁོར་ཡུག་སྲུང་སྐྱོབ་ཀྱི་ཁྲིམས་འགལ་ཉེས་གསོག་གི་གྱོད་དོན་རྩིས་སྤྲོད་དང་གྲོས་མོལ་གཉེར་སྒྲུབ་ལྟ་སྐུལ།མཉམ་འབྲེལ་བརྟག་དཔྱད་སོགས་ལས་ཀའི་ལམ་སྲོལ་བཙུགས་ནས་རིམ་པ་ཁག་གི་སྲིད་གཞུང་དང་འབྲེལ་ཡོད་ཚན་པའི་ཁོར་ཡུག་སྲུང་སྐྱོབ་ཀྱི་འགན་འཁྲི་སྔར་བས་ཁ་གསལ་བཟོས་ཏེ་མཉམ་དུ་ནུས་པ་ཆེན་པོ་བཏོན་ནས།རྒྱལ་ཁབ་ཀྱི་གཙོ་གནད་སྲུང་སྐྱོབ་བྱེད་ཁོངས་ཀྱི་རི་སྐྱེས་སྲོག་ཆགས་དང་རྩི་ཤིང་།གལ་ཆེའི་སྐྱེས་ཁམས་མ་ལག་ལ་ཡང་སྲུང་སྐྱོབ་གང་ལེགས་ཐུབ་ཡོད་པ་མ་ཟད།གཙོད་དང་འབྲོང་།ཁྲུང་ཁྲུང་སྐེ་ནག་སོགས་རྒྱལ་ཁབ་ཀྱི་གཙོ་གནད་སྲུང་སྐྱོབ་ཀྱི་རྩ་ཆེའི་རི་སྐྱེས་སྲོག་ཆགས་རིགས་དང་།བོད་ཁོ་ནར་མ་གཏོགས་མེད་པའི་རྩི་ཤིང་གི་རིགས་ལའང་སྲུང་སྐྱོབ་གང་ལེགས་ཐུབ་ཡོད།ད་དུང་གཙང་པོ་དང་མཚེའུའི་ཆུའི་སྤུས་ཚད་ལེགས་པ་དང་ས་རྒྱུའི་ཁོར་ཡུག་སྤུས་ཚད་སྤྱིའི་ཆ་ནས་ལེགས་པོ་བྱུང་ནས་བོད་ཁུལ་འདི་ཉིད་ལྷོ་སྣེ་དང་བྱང་སྣེ་ཕུད་པའི་གོ་ལ་ཧྲིལ་པོའི་ས་གཙང་ཤོས་གྲས་སུ་གྱུར་ཡོད་པ་རེད།